Milan Pažítka

**Milan Pažítka** (* 25. september 1969, ČSSR) je bývalý slovenský hokejista. Hrával na pozícii útočníka. Je odchovancom klubu Spartak ZŤS Dubnica nad Váhom.

## Klubový hokej
Milan Pažítka začínal s hokejom v klube Spartak ZŤS Dubnica nad Váhom. Práve v tomto klube dostal prvý raz príležitosť medzi mužmi už ako 18 ročný v sezóne 1987/88 v 1. SNHL. V lige získal s mužstvom bronzové medaily. V nasledujúcej sezóne nastupoval v rovnakej lige za vojenský klub TJ Slovan OSCR Topoľčany. V tejto sezóne nastúpil aj k 4 stretnutiam v ČSHL za klub Dukla Trenčín. V nasledujúcej sezóne sa vrátil do Dubnice nad Váhom a s klubom opätovne získal v lige bronzové medaily.

Pred sezónou 1990/91 sa stal hráčom Slovana Bratislava, kde pôsobil dve sezóny. Po týchto dvoch sezónach sa vrátil do klubu Capeh Dubnica nad Váhom. V sezóne 1993/94 bol vo víťaznom tíme HK Spartak Dubnica nad Váhom, ktorý si vybojoval historický prvý krát postup do Extraligy. V Extralige odohral za klub z Dubnice nad Váhom následné tri sezóny. V tej tretej, ktorou bola sezóna 1996/97 klub zostúpil do 1. hokejovej ligy SR. V nej už, ale Milan Pažítka za HK Spartak Dubnicu nad Váhom nehrával. Zmluvu podpísal s nemeckým klubom EV Ravensburg hrajúci v 2. lige skupine juh. Po sezóne sa vrátil naspäť do Dubnice nad Váhom. Klub vyhral po 20. kolách 1. hokejovú ligu a spoločne s tímom HK ŠKP Žilina, ktorý skončil na druhom mieste postúpili do Extraligy, kde hrali barážovú skupinu, kde hrali z Extraligy kluby HK ŠKP Poprad, HK VTJ Spišská Nová Ves, ŠK Iskra Banská Bystrica, HC Martimex ZŤS Martin, MHC Nitra a HK VTJ Farmakol Prešov. Extraligovú účasť v nasledujúcej sezóne si uhájili kluby HK ŠKP Poprad a HK VTJ Spišská Nová Ves. Ostatné kluby zostúpili do 1. hokejovej ligy SR. Klub HK Spartak Dubnica nad Váhom skončil na poslednom 8. mieste.

V sezóne 1999/00 sa stal hráčom klubu HC Martimex ZŤS Martin. S tímom získal zlatú medailu za víťazstvo v 1. hokejovej lige SR. V Extralige už, ale za klub z Martina nehral. Od novej sezóny sa stal hráčom holandského klubu Ruijters Eaters Geleen, kde odohral nasledujúce dve sezóny.

V sezóne 2003/04 bol hráčom belgického klubu Hyc Herentals. Nasledujúcu sezónu odohral v Belgicku v klube White Caps Turnhout. Po sezóne ukončil aktívnu činnosť. Po ukončení aktívnej činnosti sa dal na trénerskú dráhu.

V sezóne 2008/09 pôsobil v Belgicku ako hlavný tréner klubu Chiefs Leuven. Od sezóny 2011/12 sa stal asistentom trénera v českom klube HC Brumov-Bylnice, ktorý pôsobí v krajskom prebore. V tejto sezóne si aj zahral v 12 zápasoch. V sezóne 2011/12 si zahral klub vo finále proti tímu HC Uherský Brod v ktorom prehrali 3:1 na zápasy. Ako tréner pôsobí v tomto klube ďalších 5 sezón.

V sezóne 2017/18 sa stal asistentom trénera Ernesta Bokroša pri Slovenskej reprezentácii do 20 rokov. Pri juniorskej reprezentácii pôsobil 2 sezóny.

## Osobné úspechy

;1.SNHL
**Sezóna 1987/88*
**Bronzová medaila za tretie miesto s klubom Spartak ZŤS Dubnica nad Váhom

**Sezóna 1989/90*
**Bronzová medaila za tretie miesto s klubom Spartak ZŤS Dubnica nad Váhom

;1. hokejová liga SR
**Sezóna 1993/94*
**Víťaz ligy s klubom HK Spartak Dubnica nad Váhom a postup do Extraligy

**Sezóna 1998/99*
**Víťaz ligy s klubom HK Spartak Dubnica nad Váhom a postup do B Extraligy
**Najviac asistencií v klube - 15 asistencií

**Sezóna 1999/00*
**Víťaz ligy s klubom HC Martimex ZŤS Martin a postup do extraligy

;Extraliga SR
**Sezóna 1996/97*
**Najviac asistencií v klube HK Spartak Dubnica nad Váhom - 28 asistencií
**Najviac bodov v kanadskom bodovaní v klube - 40 bodov rovnako ako spoluhráč Róbert Tomík, za 12 gólov a 28 asistencií

;Extraliga B Skupina
**Sezóna 1998/99*
**Najviac asistencií v klube HK Spartak Dubnica nad Váhom - 14 asistencií

;Dutch cup
**Sezóna 2000/01*
**Najviac asistencií v klube Ruijters Eaters Gelleen v holanskom pohári - 12 asistencií

**Sezóna 2001/02*
**Najviac asistencií v klube Ruijters Eaters Geleen v holandskom pohári - 13 asistencií 

;Belgian cup
**Sezóna 2003/04*
**Najviac asistencií v klube HYC Herentals po základnej časti - 14 asistencií, rovnako ako jeho spoluhráč Jozef Mihálik

;Coupe der Lage Landen
**Sezóna 2004/05*
**Najviac asistencií v klube White Caps Turnhout - 12 asistencií
**Najviac bodov v kanadskom bodovaní v klube - 22 bodov za 10 gólov a 12 asistencií

;Belgian Championship
**Sezóna 2004/05*
**Najlepší strelec v klube White Caps Turnhout - 11 gólov
**Najviac bodov v kanadskom bodovaní v klube - 18 bodov za 11 gólov a 7 asistencií

;Juhomoravská a Zlínska krajská liga (4.liga - Prebor)
*Sezóna 2011/12*
*Strieborná medaila za druhé miesto s klubom HC Brumov-Bylnice - Hrajúci asistent trénera

;Majstrovstvá sveta juniorov A ketegórie v pozícii asistenta trénera
**Sezóna 2017/18*
*Asistent trénera pri Slovenskej reprezentácii do 20 rokov v USA; Buffalo - 8. miesto

**Sezóna 2018/19*
**Asistent trnera pri Slovenskej reprezentácii do 20 rokov v Kanade; Vancouver, Victoria - 8. miesto
## Štatistiky - Základná časť

## Štatistiky - Play-off

## Sezóny v pozícii trénera

## Zdroj
* Milan Pažítka na eliteprospects
* Milan Pažítka na eurohockey.com

Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči MHC Martin
Kategória:Hráči HC Slovan Bratislava
Kategória:Hráči HC Topoľčany
Kategória:Slovenskí hokejoví útočníci